cyanic-selkie/wikianc huggingface dataset:
எதிர்மின்னி அமைப்பு
எதிர்மின்னிகளும், பிற மூலத்துகள்களைப் போல, குவாண்டம் இயக்கவியலின் விதிகளுக்கு உட்பட்டவை, மேலும் அவை துகட்பண்பு மற்றும் அலைப்பண்பு ஆகிய இரண்டையுமே வெளிக்காட்டக் கூடியவை. ஒரு குறிப்பிட்ட எதிர்மின்னியின் குவாண்டம் நிலை முறைப்படி அதன் அலைக்கோவையால் விவரிக்கப்படும் - அலைக்கோவை என்பது வெளி மற்றும் காலத்தின் ஒரு சிக்கலெண் கோவையாகும். குவாண்டம் இயக்கவியலின் கோப்பன்னாகன் விளக்கத்தின்படி, ஒரு குறிப்பிட்ட எதிர்மின்னியின் இருப்பிடமானது, அதை அளப்பதற்கான ஒரு செயல் அதை கண்டறியும்படி செய்யும்வரையில், முறையாக விவரிக்கப்படாததாகவே இருக்கும். ஒரு குறிப்பிட்ட இடத்தில் (வெளியின் ஒரு புள்ளியில்) ஒரு எதிர்மின்னியை (அதன் இடத்தை) அளப்பதற்கான ஒரு செயல் கண்டறியும் என்பதற்கான நிகழ்தகவானது அந்த இடத்தில் (புள்ளியில்) அந்த எதிர்மின்னியின் அலைக்கோவையின் தனிமதிப்பின் வர்க்கத்தை சார்ந்து இருக்கும்.
ஒவ்வொரு எதிர்மின்னி அமைப்பிற்கும் ஒரு ஆற்றல் அளவு (Energy level) இருக்கும், சில குறிப்பிட்ட சூழ்நிலைகளின் கீழ், ஒளித்துகள் வடிவில் தேவையான ஆற்றல் குவாண்ட்டங்களை கொள்வதன் மூலமோ அல்லது இழப்பதன் மூலமோ எதிர்மின்னிகளால் ஒரு சுழற்தடத்திலிருந்து மற்றொன்றுக்கு பெயர இயலும்.
கூடுகளும் துணைக்கூடுகளும்
right|thumb|230px|எதிர்மின்னி அமைப்பு அட்டவனை
ஒரு எதிர்மின்னி கூடு என்பது எதிர்மின்னிகள் இடம்பெற ஏற்புடைய (குவாண்டம்) நிலைகளின் தொகுப்பாகும் - இவைகள் ஒரே முதன்மைக் குவாண்டம் எண்ணைப் (n) பெற்றிருக்கும் (முதன்மைக் குவாண்டம் எண் என்பது சுழற்தடத்தின் பெயர் எழுத்திற்கு முன் உள்ள எண்ணாகும், எடுத்துக்காட்டாய் 1s, 2s, 2p என்பவற்றில் s, p என்ற சுழற்தடங்களின் பெயர்களுக்கு முன் உள்ள 1, 2 போன்ற எண்கள் அவற்றின் முதன்மைக் குவாண்டம் எண்ணைக் குறிக்கின்றன.) ஒரு எதிர்மின்னி கூடு 2n2 என்ற எண்ணிக்கையில் எதிர்மின்னிகளை தன்னகத்தே கொள்ளலாம், அஃதாவது, முதல் கூடு 2 எதிர்மின்னிகளையும், இரண்டாவது கூடு 8 எதிர்மின்னிகளையும், மூன்றாவது கூடு 18 எதிர்மின்னிகளையும் கொள்ளும், இப்படியே பிறவற்றிற்கும். இரண்டு என்ற மடங்கு வருவதற்கான காரணம் எதிர்மின்னிகளின் தற்சுழற்சியால் ஏற்புடைய (குவாண்டம்) நிலைகள் இரட்டிக்கப்படுகின்றன என்பதே - தற்சுழற்சி இல்லாமல் இருந்திருந்தால் ஒரே தன்மையனவாக இருக்ககூடிய இருவேறு எதிர்மின்னிகள் தங்களின் எதிரெதிர் தற்சுழற்சியால், ஒன்று +1/2 (மேல் நோக்கு அம்புகுறியால் குறிக்கப்படும்) என்றும் மற்றது -1/2 (கீழ் நோக்கு அம்புகுறியால் குறிக்கப்படும்) என்றும் தற்சுழற்சி பெற்றிருக்கும், ஒரே சுழற்தடத்தில் இடம்பெறும், ஒவ்வொரு அணு சுழற்தடங்களும் இதேபோல் இரண்டு எதிர்மின்னிகளுக்கு இடமாகும்.
அமெரிக்க பூநாரை
அமெரிக்க பூநாரை (American flamingo; Phoenicopterus ruber) என்பது பூநாரையில் பெரிய இனமும், பெரும் பூநாரைக்கும் சிலி பூநாரைக்கும் நெருங்கிய தொடர்புள்ளதும் ஆகும். இது முன்னர் பெரும் பூநாரையுடன் தொடர்புபடுத்திப் பார்க்கப்பட்டது. ஆனாலும், போதிய சான்றுகள் இல்லாததால் பிழை எனப்பட்டது. கலாபகசுத் தீவுகள் இது உள்ளதால் கரீபியன் பூநாரை எனவும் அறியப்படுகிறது. கியூபாவில் இது "பெரும் பூநாரை" எனவும் அழைக்கப்படுகிறது. வட அமெரிக்காவில் வாழும் பூநாரை இது ஒன்றே ஆகும்.
எதிர்மின்னி அமைப்பு
கூடுகளும் துணைக்கூடுகளும்
ஒரு துணைக்கூடு என்பது ஒரே கூட்டினுள் ஒரே திசைக் கோணக் குவாண்டம் எண்ணைப் (l) பெற்றிருக்கும் நிலைகளின் தொகுப்பாகும். துணைக்கூடுகளின் குறிபெயர்களான s, p, d, மற்றும் f ஆகியவை முறையே l = 0, 1, 2, மற்றும் 3 ஆகிய மதிப்புகள் பெறும். ஒரு துணைக்கூட்டில் இடம்பெறக்கூடிய எதிர்மின்னிகளின் எண்ணிக்கை 2(2l+1) என்ற வாய்ப்பாட்டால் தரப்படும். இதன்வழி, s துணைக்கூட்டில் இரண்டு எதிர்மின்னிகளும், p-இல் ஆறும், d-இல் பத்தும், மற்றும் f-இல் பதினான்கும் இடம்பெறும்.
அமெரிக்க பூநாரை
வெளி இணைப்புகள்
பகுப்பு:பூநாரைகள்
எதிர்மின்னி அமைப்பு
கூடுகளும் துணைக்கூடுகளும்
ஒவ்வொரு கூட்டிலும் ஒவ்வொரு துணைக்கூட்டிலும் இடம்பெறக்கூடிய எதிர்மின்னிகளின் எண்ணிக்கை குவாண்டம் இயக்கவியல் சமன்பாடுகளால் வரும், குறிப்பாய் பௌலியின் தவிர்க்கைத் தத்துவத்தால் தரப்படும். அத்தத்துவம் கூறுவதாவது, ஒரே அணுவில் உள்ள எந்த இரு எதிர்மின்னிகளும் நான்கு குவாண்டம் எண்களுக்கும் ஒரே மதிப்பை பெற்றிருக்க இயலாது என்பதாம்.
குறியீட்டுமுறை
அணுக்களின் மற்றும் மூலக்கூறுகளின் எதிர்மின்னி அமைப்பை விவரிக்க இயற்பியலாளர்களும் வேதியியலாளர்களும் ஒரு சீராக்கப்பட்ட குறியீட்டுமுறையை பயன்படுத்துகின்றனர். அணுக்களுக்கு, இந்தக் குறியீடு அணு சுழற்தடங்களின் குறிபெயர்களின் வரிசையைக் கொண்டிருக்கும் (எ-டு: 1s, 2p, 3d, 4f), அந்தந்த சுழற்தடங்களில் உள்ள எதிர்மின்னிகளின் எண்ணிக்கை (அல்லது ஒரே குறிப்பெயரை பகிரும் சுழற்தடங்களின் தொகுப்பு) மேலெழுத்தாய் குறிக்கப்பெற்றிருக்கும். எடுத்துக்காட்டாய், ஐதரசன் அணு s-சுழற்தடத்தில் ஒரு எதிர்மின்னியை கொண்டது, அதனால் அதன் குறியீடு 1s1 என்று எழுதப்படும். இலிதியம் 1s-துணைக்கூட்டில் ஒன்றும் மற்றும் (உயர் ஆற்றல் அளவினதான) 2s-துணைக்கூட்டில் இரண்டுமாய் மூன்று எதிர்மின்னிகளை கொண்டது, அதனின் அதன் குறியீடு 1s2 2s1 என்று எழுதப்பெறும். பொசுபரசின் (அணுவெண் 15) குறியிடு 1s2 2s2 2p6 3s2 3p3 என்பதாகும்.
நிறைய எதிர்மின்னிகளை கொண்ட அணுக்களுக்கு இந்தக் குறியீட்டுமுறை நீண்டதாய் போகும், அதனால் ஒரு குறுக்க குறியீடு பயன்படுத்தப்படும். முதல் சில துணைக்கூடுகள் ஏதாவது ஒரு உறழ் வளிமத்தின் குறியீட்டோடு ஒத்துப்போவதை கருத்தில் கொண்டு இந்தக் குறுக்க குறியீடு எழுதப்படும். எடுத்துக்காட்டாய், பொசுபரசு தன் மூன்றாவது கூட்டின் சேர்க்கையால் மட்டுமே நியானிலிருந்து வேறுபடுகிறது. ஆக, நியானின் குறியீட்டை நீக்கிவிட்டு பொசுபரசின் குறியீட்டை பின்வருமாறு எழுதலாம்: [Ne] 3s2 3p3. வெளிப்புற கூடுகளில் உள்ள எதிர்மின்னிகள்தான் பெறுமளவு தனிமங்களின் வேதியற்தன்மையை முடிவு செய்கிறது என்பதினால், இந்த குறுக்க குறியீடு மிகப் பயனுள்ளதாகிறது.
குறியீட்டில் சுழற்தடங்களின் வரிசையை எழுதுவது ஒரே முறையாய் இருப்பதில்லை: சில குழுக்கள் ஒரே n மதிப்புள்ள சுழற்தடங்களை ஒன்றாகவும், மற்ற குழுக்கள் (இங்கிருப்பதைப் போல) மெடுலங் விதியின்படி (Medelung Rule)வரும் வரிசையையும் பின்பற்றுகின்றனர். ஆக, இரும்பின் எதிர்மின்னி அமைப்பை (ஆர்கானின் குறியீட்டால் உணர்த்தப்படும் 3s- மற்றும் 3p-எதிர்மின்னிகளோடு 3d-எதிர்மின்னிகளை வைத்து) [Ar] 3d6 4s2 எனவும் எழுதலாம் அல்லது (கட்டமைத்தல் கொள்கையை பின்பற்றி, கீழே காண்க,) [Ar] 4s2 3d6 என்றும் எழுதலாம்.
ஒரே ஒரு எதிர்மின்னியால் நிரப்பப்படும் சுழற்தடத்திற்கு 1 என்ற மேலெழுத்து கட்டாயமில்லை. சுழற்தடங்களின் குறியெழுத்துக்கள் (s, p, d, f) பொதுவாய் சாய்வெழுத்துக்களாய் எழுதப்படுவதும் உண்டு, ஆயினும் தனி மற்றும் பயன்பாட்டு வேதியியல் அனைத்துலக ஒன்றியம் சாதாரண எழுத்துருவையே (இங்கே பயன்படுத்தியுள்ளதைப் போல) பரிந்துரைக்கிறது. குறியெழுத்துக்கள் நிறப்பட்டக வரிகளை அவற்றின் கண்கூடான வடிவநேர்த்தியை பொறுத்து வகைப்படுத்தும், இன்று வழக்கற்றுப்போய்விட்ட, "sharp" (கூரிய-), "principal" (முதன்மையான-), "diffuse" (விரவிய-) மற்றும் "fine" (நேர்த்தியான-வரி) ஆகிய சொற்களின் முதலெழுத்துகளிலிருந்து வந்தவை. அவற்றின் இன்றைய பயன்பாடு முறையே 0, 1, 2, 3 ஆகிய திசைக் கோணக் குவாண்டம் எண்களைப்பெற்ற சுழற்தடங்களைக் குறிக்கும். "f"-க்கு பிறகு இந்த பெயரிடல் அகரவரிசையில் "g", "h", "i"... (l = 4, 5, 6...) எனத் தொடரும், "j"-வை மட்டும் தவிர்த்துவிட்டு. இத்தனைச் சுழற்தடங்கள் அரிதாகவே தேவைப்படும்.
மூலக்கூறுகளின் எதிர்மின்னி அமைப்பும் இதே போன்ற முறையில்தான் எழுதப்படும், ஆனால் மூலக்கூறு சுழற்தடங்களின் குறியெழுத்துக்கள் பயன்படுத்தப்படும் என்பது மட்டுமே வேறுபாடு (கீழே காண்க).
ஆற்றல் - அடிமட்டநிலை - கிளர்ச்சிநிலை
ஒரு எதிர்மின்னியோடு இயைந்த ஆற்றலானது அதன் சுழற்தடத்தின் ஆற்றலே ஆகும். ஒரு எதிர்மின்னியமைப்பின் ஆற்றலானது அதன் ஒவ்வொரு எதிர்மின்னியின் ஆற்றலின் கூட்டாகவே, எதிர்மின்னிகளுக்கு இடையிலான வினைகளைத் கருத்தில் கொள்ளாமல், ஏறத்தாழ கணக்கிடப்படும். இருப்பதிலேயே குறைந்த ஆற்றலை உடைய அமைப்பே அடிமட்டநிலை என்று அழைக்கப்படும். மற்ற எவையும் கிளர்ச்சிநிலை ஆகும்.
வரலாறு
தனிமங்களின் பண்புகளில் உள்ள மீள்வரிசைத்தன்மையை அவற்றின் எதிர்மின்னி கட்டமைப்பைக் கொண்டு விளக்கலாம் என்ற கருத்தை முதலில் (1923) மொழிந்தவர் நீல்சு போர் ஆவார். அவர் கருத்து அன்றைய நிகழ்வரவான போர் அணு மாதிரியின் அடிப்படையில் அமைந்ததாகும். போர் அணு மாதிரியில் எதிர்மின் கூடுகள் என்பவை கருவிலிருந்து குறிப்பிட்ட தொலைவில் உள்ள சுழற்தடங்கள் ஆகும். போரின் அசல் அமைப்புகள் இன்றைய வேதியலாளனுக்கு விந்தையாய் தெரியலாம்: சல்பரின் எதிர்மின்னி அமைப்பு 1s2 2s2 2p6 3s2 3p4 (2.8.6) என்பதற்கு பதிலாய் 2.4.4.6 என்றிருக்கும்.
அதைத் தொடர்ந்து அடுத்த ஆண்டே, ஈ. சீ. ஸ்டோனர் சாமர்பீல்டின் மூன்றாம் குவாண்டம் எண்ணையும் எதிர்மின்னி கூட்டின் விவரிப்பில் சேர்த்து, சல்பரின் கூடுகளமைப்பை 2.8.6 என்று சரியாய் கணித்தார். என்னயிருந்தும், போர் மற்றும் ஸ்டோனர் ஆகிய இருவரின் அமைப்பு முறைகளாலும் காந்த புலத்தில் அணுநிறப்பட்டையில் ஏற்படும் மாற்றங்களை (சீமன் விளைவு) சரியாய் விவரிக்க இயலவில்லை.
போர் இந்த குறைபாட்டை (மற்றும் பிறவற்றையும்) நன்கு உணர்ந்திருந்தார், மேலும் அவர் குவாண்ட்டவியல் கோட்பாட்டை (இப்பொழுது இந்த இயல் “பழைய குவாண்டம் கோட்பாடு” என்று அறியப்படுகிறது) காப்பாற்ற தன் நண்பர் வல்புகேங்கு பவுலியை உதவிக்கு நாடினார். பவுலி சீமன் விளைவு வெளிப்புற எதிர்மின்னிகளால் மட்டுமே உண்டாகிறது என்பதை புரிந்துகொண்டு, தன் நான்காவது குவாண்டம் எண்ணைச் சேர்த்தும், தனது தவிர்க்கைத் தத்துவதைக் கொண்டும் ஸ்டோனரின் கூடுகளமைப்பை, சரியான துணைக்கூடுகளின் வடிவோடு, மீளுருவாக்கம் செய்தார் (1925): ஒரே முதன்மை குவாண்டம் எண்ணைக் கொண்ட இரண்டுக்கு மேற்பட்ட எதிர்மின்னிகள் மற்ற மூன்று k [l], j [ml] and மற்றும் [ms] ஆகிய குவாண்டம் எண்களுக்கும் ஒரே மதிப்பை பெறுவதை தடைசெய்ய வேண்டும். 1926 வெளியிடப்பட்ட சுரோடிங்கரின் சமன்பாடு தனது ஐதரசன் அணுக்கான தீர்வின் நேரடித் தொடர்ச்சியாய் நான்கில் மூன்று குவாண்டம் எண்களைத் தந்துள்ளது: இந்த தீர்வே இன்றைய வேதியியல் பாடநூல்களில் காட்டப்பெறும் அணு சுழற்தடங்களை தருகிறது. அணுநிறப்பட்டையை ஆய்வது அணுக்களின் எதிர்மின்னியமைப்பை சோதனைவழியில் தீர்மானிக்க உதவுகிறது, மேலும் இது அணு சுழற்தடங்கள் எதிர்மின்னிகளால் நிரப்பப்படும் வரிசையை அறிய ஒரு செயலறிவுசார் விதியையும் ஈண்டுள்ளது (இதுவே மெடுலங் விதி என அறியப்படும், கீழே காண்க.)
கட்டமைத்தல் கொள்கை
கட்டமைத்தல் விதி (”அஃப்பவு கொள்கை (Aufbau Principle)” - ஜெர்மனி மொழிலிருந்து, ”அஃப்பவு” என்றால் “உருவாக்குதல், கட்டமைத்தல்”) என்பது எதிர்மின்னி அமைப்பைப் பற்றிய போரின் அசல் கருத்துருவில் ஒரு முக்கிய பங்காய் இருந்தது. இதை கீழ்வருமாறு உரைக்கலாம்:
"அணு சுழற்தடங்களில், ஆற்றல் ஏறுவரிசையில், ஒவ்வொன்றிலும் அதிக அளவு இரண்டு எதிர்மின்னிகள் நிரப்பப்படும் : உயராற்றல் சுழற்தடங்களில் எதிர்மின்னிகள் இடம்பெறுவதற்கு முன் தாழாற்றல் தடங்களில் இடம்பெற வேண்டும்."
இந்தக் கொள்கை முதல் 18 தனிமங்களுக்கு (அணுக்களின் அடிமட்ட ஆற்றல் நிலையில்) நன்றாய் பொருந்தியும், அடுத்த 100 தனிமங்களுக்கு பொருத்தம் குறைந்தும் விடுகிறது. கட்டமத்தல் கொள்கையின் இன்றைய வடிவம், 1936-இல் முதன்முதலில் எர்வின் மெடுலங்கால் உரைக்கப்பட்ட மெடுலங் விதியின்வழி தரப்படும், சுழற்தடங்களின் ஆற்றல்களின் வரிசையை விவரிக்கிறது.
இது சுழற்தடங்களை நிரப்புவதற்கான பின்வரும் வரிசையை தருகிறது:
இந்த கட்டமைத்தல் கொள்கையை, சற்று மாற்று வடிவில், அணுக்கரு இயற்பியலின் ஓட்டு மாதிரியில், அணுக்கருவில் இருக்கும் நேர்மின்னிகளுக்கும், நொதுமிகளுக்கும் கூட கொள்ளலாம்.
தனிம வரிசை அட்டவனை
தனிம வரிசை அட்டவனையின் வடிவம் தனிமங்களின் எதிர்மின்னி அமைப்புடன் மிக நெருங்கிய தொடர்புடையது. எடுத்துக்காட்டாய், இரண்டாம் கூட்டத்தில் உள்ள அனைத்து தனிமங்களும் [E] ns2 ([E] என்பது ஏதேனும் ஒரு உறழ் வளிமத்தின் அமைப்பாகும்) என்ற எதிர்மின்னி அமைப்பை பெற்றிருக்கின்றன, மேலும் குறிப்பிடத்தக்க வகையில் தங்கள் வேதிப்பண்புகளில் ஒத்திருக்கின்றன. வெளிப்புறக்கடைசி எதிர்மின்னி கூடு “இயையினி கூடு” என்றும் அழைக்கப்படும், இதுதான் (ஒரு முதன்னிலை தோராயத்தில்) வேதிப்பண்புகளை தீர்மானிக்கிறது. எதிர்மின்னி அமைப்பின் கருத்துருவிற்கு ஒரு நூற்றாண்டு முன்னரே வேதிப்பண்புகளில் உள்ள ஒற்றுமைகள் குறிக்கப்பெற்றன என்பதை நினைவு கொள்ள வேண்டும், வேறு முறையிலான சுழற்தட நிரப்பை கொண்டிருக்கையில் சில பண்புகள் (எடுத்துக்காட்டாய், முதல் வரிசை இடைநிலை உலோகங்களின் பொதுவான +2 ஆக்சிஜன் ஏற்றம்) நிச்சயம் மாறுபடும் என்றபொழுதிலும், மெடுலங் விதி தனிம வரிசையை (சும்மா விவரிப்பதை காட்டிலும்) எத்தனையளவு விளக்குகிறது என்பது தெளிவில்லாத ஒன்றே.
கட்டமைத்தல் கொள்கையின் குறைபாடுகள்
கட்டமைத்தல் கொள்கை ”சுழற்தடங்களின் ஆற்றல் வரிசையானது ஒரு குறிப்பிட்ட தனிமத்திலும் மற்றும் தனிமங்களுக்கிடையிலும் நிலையானது” என்ற அடிப்படையான அடிக்கோளின் மீது நிற்கிறது: அவை இரண்டுமே உண்மையல்ல (ஆனாலும், இக்கொள்கை பயனுள்ளதாக இருக்குமளவிற்கு அவை தோராயமான உண்மைகள்தான்). இக்கொள்கை அணுசுழற்தடங்களை, இரண்டே எதிர்மின்னிகளை வைக்கக் கூடிய, நிலையான ஆற்றல் பெற்ற “பெட்டி”களாய் கருதுகிறது. ஆனால், ஒரு அணுசுழற்தடத்தில் ”உள்ள” ஒரு எதிர்மின்னியின் ஆற்றல் அந்த அணுவின் (அல்லது அயனியின், அல்லது மூலக்கூறின், ...) மற்ற எல்லா எதிர்மின்னிகளின் ஆற்றலையும் சார்ந்தே இருக்கிறது. ஒன்றுக்கும் மேற்பட்ட எதிர்மின்னிகளை கொண்ட எந்தவொரு கட்டகதிற்கும் “ஒற்றை-எதிர்மின்னி தீர்வு” என்பது கிடையாது, துல்லியமாக கணக்கிட இயலாத பல்-எதிர்மின்னி தீர்வுகளின் தொகுப்பே உள்ளது (இவைகளை துல்லியமாய் கணக்கிட இயலாவிட்டாலும், ஹார்ட்ரீ-பாக் முறை போன்ற, தோராய கணித முறைகள் உள்ளன).
கட்டமைத்தல் கொள்கை ஒரு தோராயத்தின் அடிபடையில் அமைந்தது என்பதனை, அதில் கிட்டதட்ட-நிலையான ஒரு நிரப்பு வரிசை, அதாவது கொடுக்கப்பட்ட ஒரு கூட்டினுள் எப்பொழுதுமே s-சுழற்தடம் p-சுழற்தடதிற்கு முன்னரே நிரப்பப்படும், உள்ளது என்ற உண்மையால் காணலாம். ஐதரசன்-போன்ற, ஒரே ஒரு எதிர்மின்னி கொண்ட, ஒரு அணுவில் ஒரே கூட்டின் s-சுழற்தடமும் p-சுழற்தடமும் துல்லியமாய் ஒரே ஆற்றலைப் பெற்றிருக்கும் (வெளிப்புற காந்தபுலங்களின் இல்லாமையில்). (ஆனால், ஒரு மெய்யான ஐதரசன் அணுவில் ஆற்றல் நிலைகள், அணுக்கருவின் காந்தபுலத்தினாலும், லேம்பு பெயர்வின் குவாண்ட்ட மின்னியக்க விளைவுகளாலும், சிறிதளவு கூறுபட்டே இருக்கும்)
இடைனிலை உலோகங்களின் அயனியாக்கம்
கட்டமைத்தல் கொள்கையின் திறமறியா பயன்பாடு இடைனிலை உலோகங்களின் அடிப்படை வேதியலில் நன்கறிந்த ஒரு முரண்பாட்டிற்கு (அல்லது வெளிப்படையான முரண்பாட்டிற்கு) வழிவகுக்கிறது. பொற்றாசியம் மற்றும் கால்சியம் ஆகியவை தனிம வரிசை அட்டவனையில் இடைனிலை உலோகங்களுக்கு முன் இடம்பெறுபவை, அவைகளின் எதிர்மின்னி அமைப்பு முறையே [Ar] 4s1 மற்றும் [Ar] 4s2 என்பனவாகும், அதாவது 3d-சுழற்தடத்திற்கு முன்னதாக 4s-சுழற்தடம் நிரப்பப்பட்டுள்ளது. இது மெடுலங் விதியை ஒத்துபோவதே, காரணம் 4s-சுழற்தடம் n+l = 4 (n = 4, l = 0) எனவும், 3d-சுழற்தடம் n+l = 5 (n = 3, l = 2) எனவும் பெற்றிருக்கின்றன (ஆக, n+l மதிப்பின் ஏறு வரிசையில் நிரப்பப்பட்டுள்ளன). ஆனால், குரோமியம் மற்றும் செம்பு ஆகியவை முறையே [Ar] 3d5 4s1 மற்றும் [Ar] 3d10 4s1 என்பனவாகும், அதாவது 4s-சுழற்தடத்திலிருந்து ஒரு எதிர்மின்னி 3d-சுழற்தடத்திற்கு சென்று ஒரு அரை-நிரம்பிய அல்லது நிரம்பிய துணைக்கூட்டை உருவாக்கிவிட்டது. இந்த நிலைக்கு வழக்கமான விளக்கம் என்னவென்றால் “அரை-நிரம்பிய அல்லது முழுதாய்-நிரம்பிய துணக்கூடுகள் குறிப்பாய் நிலையான எதிர்மின்னி அமைப்பாகும்” என்பதுதான்.
அணு சுழற்தடங்களின் ஆற்றல் நிலையானது, மற்ற சுழற்தடங்களில் உள்ள எதிர்மின்னிகளின் இருப்பால் பாதிக்கப்படாதது என்று கொண்டால் மட்டுமே இந்த பரிமாற்ற நிகழ்வு முரண்பாடானதாகும். அதுதான் நிலை என்றால், ஐதரசனில் உள்ளதைப் போல 3d-சுழற்தடம் 3p-சுழற்தடத்தினைப் போன்றே ஆற்றலைப் பெற்றிருக்கும், ஆனால் நிச்சயமாய் அப்படியல்ல. Fe2+ அயனி ஏன் குரோமியத்தைப் போன்றே எதிர்மின்னி அமைப்பை பெற்றிருக்க வேண்டும் என்பதற்கு சிறப்பான காரணம் எதுவுமில்லை, இரும்பு குரோமியத்தைவிட இரண்டு நேர்மின்னிகளை கூடுதலாய் தன் கருவில் பெற்றது, மேலும் அவைகளின் வேதிப்பண்புகள் மிக வேறுபட்டவை. ”ஒத்ததை ஒத்ததோடு” ஒப்பிட கவனம் மேற்கொள்ளப்பட்டால் இந்த முரண்பாடு மறைந்துவிடுகிறது.
மெடுலங் விதிக்கான பிற விதிவிலக்குகள்
கனத்த தனிமங்களின் இடையே நிறைய விதிவிலக்குகள் மெடுலங் விதிக்கு காணப்படுகின்றன, மேலும் “அரை-நிரம்பிய துணைக்கூடுகள் நிலையானவை” போன்ற எளிமையான விளக்கங்களிடம் தஞ்சம் புகுவதும் மிக கடினமானதாகிறது. விதிவிலக்குகளுள் பலவற்றை, சுழற்தடங்களில் உள்ள பிற எதிர்மின்னிகளின் தாக்கத்தை கணக்கில் கொள்ள உதவும் தோராய முறையான, ஹார்ட்ரீ-பாக் முறையின் கணக்குகளைக் கொண்டு கணிப்பது சாத்தியமே. கனத்த தனிமங்களை பொறுத்தவரை, சுழற்தடங்களின் ஆற்றல் மீதான சிறப்பு சார்பியலின் விளைவுகளையும் கருத்தில் கொள்ள வேண்டியது அவசியம், காரணம் அவற்றின் உட்புற-கூடுகளின் எதிர்மின்னிகள் ஒளிவேகத்திற்கு நிகரான வேகத்தில் நகர்ந்து கொண்டிருப்பவை. பொதுவில், இந்தச் சார்பியல் விளைவுகள் மற்ற சுழற்தடங்களைக் காட்டிலும் s-சுழற்தடங்களின் ஆற்றலை அதிகமாய் குறைக்க முனையும்.
இராமநாதன் மகளிர் கல்லூரி, யாழ்ப்பாணம்
right|thumb|300px|இராமநாதனால் இணுவிலில் நிறுவப்பட்ட பெண்கள் கல்லூரியின் இன்றைய தோற்றம்
19 ஆம் நூற்றாண்டில் ஏற்பட்ட தேசிய எழுச்சியின் விளைவாக யாழ்ப்பாணத்தில் இந்துப் பிள்ளைகளுக்கான பாடசாலைகளை அமைப்பதில் ஆர்வம் ஏற்பட்டது. அந்நூற்றாண்டின் இறுதிப்பகுதியில் யாழ்ப்பாணம் இந்துக் கல்லூரி தொடங்கப்பட்டது. தொடர்ந்து யாழ் மாவட்டத்தில் பல பகுதிகளிலும் இந்துக் கல்லூரிகள் தொடங்கின. அக் காலத்தில் இலங்கைச் சட்டநிரூபண சபையில் உறுப்பினராக இருந்த சேர். பொன். இராமநாதன், தேசியப் பள்ளிகளுக்கு ஆதரவாகச் சட்ட நிரூபண சபையிலும், வெளியிலும் செயற்பட்டு வந்தார்.
யாழ்ப்பாணத்தில் நிறுவப்பட்ட இந்துப் பாடசாலைகள் ஆண்பிள்ளைகளுக்கான பாடசாலைகளாகவே இருந்தன. சைவப் பெண் பிள்ளைகள் கல்வி பெறாத நிலையையும் அதற்கான பாடசாலைகள் இல்லாத நிலையையும் மாற்றும் நோக்குடன் இராமநாதன் இந்தப் பெண்கள் கல்லூரியை அமைக்க முன்வந்தார்.
மேற்கோள்கள்
பகுப்பு:யாழ்ப்பாண மாவட்டப் பாடசாலைகள் பகுப்பு:தமிழிசை அமைப்புகள்
பஸ்மந்தா விளிம்புநிலை முஸ்லீம் முன்னணி
பஸ்மந்தா முஸ்லீம் மஹாஸ் அல்லது "விளிம்புநிலை முஸ்லிம் முன்னணி" (Pasmanda Muslim Mahaz) இந்தியாவின் பிகார் மாநிலத் தலைநகரமான பாட்னாவில் 1998ல் நிறுவப்பட்ட ஒரு இந்திய முஸ்லிம் ஆர்வலர் அமைப்பாகும். இந்த அமைப்பு ஒடுக்கப்பட்ட 80% முஸ்லீம் பட்டியல் சமூகம் மற்றும் இதர பிற்படுத்தப்பட்ட முஸ்லீம்களின் கவலைகளை பிரதிபலிக்கிறது. இந்த அமைப்பின் நிறுவனர் அலி அன்வர் ஆவார். அலி அன்வர், அன்சாரி (நெசவாளர் சாதி)யின் பிற்படுத்தப்பட்ட வகுப்பு முஸ்லீம் ஆவார்.
வரலாறு
தலித் முஸ்லீம்கள் மீது உயர்சாதி அஷ்ரப் முஸ்லீம்களால் சாதிய ஒடுக்குமுறையை அவதானித்த பின்னர் அலி அன்வார் இந்த அமைப்பை நிறுவினார். இதனால் அலி அன்வர் இந்தியப் பொதுவுடமைக் கட்சி (மார்க்சிஸ்ட்) உடன் இணைந்தார். தலித் முஸ்லீம்களின் அவலநிலை மற்றும் இந்தியாவில் உள்ள உயர்சாதி "அஷ்ரஃப்" முஸ்லீம்களின் முழுமையான புறக்கணிப்பு மற்றும் பாகுபாடு குறித்து விழிப்புணர்வைக் கொண்டுவரும் சமூக சீர்திருத்த அமைப்புகளின் தளர்வான கூட்டணியை அவர் கூட்டினார். மஹாஸ் என்பது இந்தியாவின் பல்வேறு மாநிலங்களில் இருந்து, குறிப்பாக பீகார், உத்தர பிரதேசம், ஜார்கண்ட் மற்றும் மேற்கு வங்காளம் போன்ற பல தலித் மற்றும் இதர பிற்படுத்தப்பட்ட சாதி முஸ்லீம் அமைப்புகளின் பரந்த முன்னணியாகும்.
நோக்கங்கள்
தனிப்பட்ட சட்டம், இடஒதுக்கீடு மற்றும் தேர்தல் அரசியல் முன்னுரிமை மற்றும் தலித் முஸ்லிம்களை உடல்ரீதியாக தாக்கும் அதிகாரிகளுக்கு எதிராக சட்ட நடவடிக்கை எடுக்க வேண்டும் என்ற கோரிக்கைகள் தொடர்பாக பஸ்மந்தா முஸ்லீம் மஹாஸ் தலித் முஸ்லிம்களுக்காக வாதிடுகிறது. தலித் முஸ்லிம்கள் தங்கள் இறந்தவர்களை அடக்கம் செய்வதற்கான உரிமைகளுக்கும் போராடுகின்றனர்.
அறிஞர் பாப்பியா கோஷ், மஹாஸ் பாலினப் பிரச்சினைகளைத் தீர்க்கவில்லை என்றும், பந்தா முஸ்லீம் பெண்கள் பர்தா போட்டுக் கொள்ள வேண்டும் என்று எதிர்பார்க்கிறார்கள் என்றும் அஷ்ரஃப் (மேல் சாதி முஸ்லீம்கள்) பெண்கள் தயங்காமல் அதைக் கைவிடலாம் என்றும் குறிப்பிட்டுள்ளார்.
வரவேற்பு
இந்தியாவில் உள்ள உயர்சாதி முஸ்லிம்கள் மஹாஸ் மக்களை "இஸ்லாமுக்கு எதிரான மதவெறியர்கள்" என்று முத்திரை குத்த முயன்றனர். இது அவர்களுக்கு எதிரான பிரச்சாரத்தின் ஒரு வடிவமாக மஹாஸ் எதிர்ப்பு தெரிவிக்கிறது.
வெளி இணைப்புகள்
பகுப்பு:தலித்திய அரசியல் பகுப்பு:தலித் முஸ்லிம் பகுப்பு:இசுலாமிய அமைப்புகள்
வெம்மணி அய்யனார் பிள்ளையார் கோயில்
வெம்மணி அய்யனார் பிள்ளையார் கோயில் தமிழ்நாட்டில் புதுக்கோட்டை மாவட்டம், வெம்மணி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரெபெக்கா வெஸ்ட்
ரெபெக்கா வெஸ்ட் (Dame Cicely Isabel Fairfield) (21 டிசம்பர் 1892 – 15 மார்ச் 1983), ஒரு பிரிட்டன் எழுத்தாளர், பத்திரிகையாளர், பெண் உரிமை ஆர்வலர். இவர் தி டைம்ஸ், தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார்.
வாழ்க்கை வரலாறு
ரெபெக்கா வெஸ்ட் அரசியல் ஆர்வலர்கள் அரசியல் பற்றி காரசாரமாக விவாதிக்கும் ஒரு வீட்டில் 1892 இல் லண்டனில் பிறந்தார். அப்பா துணிச்சலான பத்திரிகையாளர். இசை மீதும், ஓவியத்தின் மீதும் நாட்டம் கொண்ட ஸ்காத்லாந்துநாட்டுப் பெண்ணான இசபெல்லா அவரது தாய். தனது 14 அப்பா இறந்தபோது குடும்பம் ஸ்காட்லாந்தில் உள்ள எடின்பரோவில் குடியேறியது. அங்கு ஜியார்ஜ் வாட்சன் பெண்கள் கல்லூரியில் பயின்றார். 16 வயதில் குடும்ப வசதியின் காரணமாக கல்வி பயில்வதை நிறுத்திக் கொண்டார். ஒரு நடிகையாக புகழ்பெற வேண்டும் என்ற ஆசையில் லண்டனில் நடிப்பு பயிற்சி மேற்கொண்டார். அப்போது மாற்றிக்கொண்ட பெயர்தான் 'ரெபெக்கா வெஸ்ட்'. பிறகு எழுதுவதில் ஆர்வம் ஏற்பட்டது.
செப்டம்பர் 1912 'ஃப்ரீ வுமன்' பெண்கள் வாரப் பத்திரிகையில் சேர்ந்தார். புகழ்பெற்ற எழுத்தாளர் எச். ஜி. வெல்ஸ் இன் 'மேரேஜ்' நாவலை விமர்சித்து 1912 இல் இந்த பத்திரிகையில் எழுதினார். அதைப் படித்த வெல்ஸ் இவரது எழுத்தால் கவரப்பட்டார். 1913 இல் இருவருக்கும் காதல் மலர்ந்தது. வெல்ஸ் மறையும் வரை இந்த உறவு நீடித்தது. அவர்களின் இந்த உறவு 1946 இல் வெல்ஸ் மறையும் வரை நீடித்தது.
பிந்தைய வாழ்க்கை
பெண் உரிமை, சமூக நலனுக்கு குரல் கொடுப்பதிலும், கூர்மையான விமர்சனம் எழுதுவதிலும் புகழ்பெற்று விளங்கினார் ரெபெக்கா. தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார். இவரது எழுத்தாற்றலை ஜார்ஜ் பெர்னார்ட் ஷா பாராட்டியுள்ளார்.
பத்திரிகைத் துறையில் படைத்த சாதனைக்காக இவருக்கு 'வுமன்ஸ் பிரஸ் கிளப் அவார்டு' விருதை 1948 இல் அமெரிக்க அதிபர் ஹாரி எஸ். ட்ரூமன் வழங்கினார். 'உலகின் தலைசிறந்த நிருபர்' என்று விழாவில் அதிபர் இவருக்கு புகழாரம் சூட்டினார்.
இறப்பு
ரெபெக்கா வெஸ்ட் 91 ஆவது வயதில் மறைந்தார்.
சான்றுகள்
பகுப்பு:பெண் எழுத்தாளர்கள் பகுப்பு:பிரித்தானிய எழுத்தாளர்கள் பகுப்பு:1892 பிறப்புகள் பகுப்பு:1983 இறப்புகள் பகுப்பு:பெண்ணிய எழுத்தாளர்கள் பகுப்பு:ஆங்கில எழுத்தாளர்கள்
சஹ்சாப் ஹசன்
சஹ்சாப் ஹசன் (Shahzaib Hasan, பிறப்பு: டிசம்பர் 25 1989), ஒரு பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
நாய்விளா
நாய்விளா இந்தியா முழுவதும் காணப்படும் மரமாகும். தாவரப் பெயர் ஹெஸ்பெராதூசா கிரேனுலேட்டா (Hesperathusa crenuletta). இணை தாவரப் பெயர் லிமோனியா அசிடிசிமா ( Limonia acidissima). ரூட்டேசி குடும்பத்தைச் சேர்ந்தது. வறட்சியான குன்றுகளிலும் புதர்க் காடுகளிலும் 1 கி.மீ உயரம் வரையில் வளரும். வேர்கள் விரைவாக வளரும்.
அமைப்பு
ஏறத்தாழ 10 மீ உயரம் வளரும். பட்டை நிறமற்ற தக்கை போன்றிருக்கும். அடிமரம் 15-30 செ.மீ விட்டமுடையது. இளம்பச்சை இலைகளைப் பெற்றிருக்கும். வெண்ணிற, மணமிகு, சிறிய மலர்கள் உண்டாகும். புல்லி இதழ்கள் நான்கு மடல்களாக இருக்கும். அல்லி இதழ்கள் திருகு இதழமைவில் பிரிந்திருக்கும். சூழ்ப்பை நீள்சதுரமானது.
பயன்
மரம் எடையும், உறுதியும் மிக்கது. எலுமிச்சைப் பழம் நிறம் முதல் பழுப்புக் கலந்த மஞ்சள் நிறமாயிருக்கும். வழவழப்பாய் நீண்ட காலத்திற்கு உழைக்கும். பூச்சி பாதிப்பில்லை. வண்டி அச்சு, எண்ணெய்ச் செக்கு, மர உரல், நடைக்குச்சி (Walking stick) செய்யவும் பயன்படுகிறது. பெட்டி, கருவிகளின் கைப்பிடி, மரச்சுத்தி, அளவுகோல் (ஸ்கேல்), உருளை முதலியவற்றைச் செய்யலாம்.
விறகாக எரிக்கலாம். மியான்மர் போன்ற நாடுகளில் இம்மரப்பட்டையைச் சந்தனக் கட்டையுடன் சேர்த்துப் பொடியாக்கி ஒப்பனைப் பொருளாக பயன்படுத்துவர். அரேபிய, இந்தியா நாடுகளில் கனிகளைச் சமைத்து உண்பர். கனி கசப்பு மிகுந்தது.
இலை, கனி, வேர்கள் மருந்துகளாகின்றன. வேர் மஞ்சளாகவும், கசப்பாகவும், மணத்தோடும் இருக்கும். பேதியை உண்டாக்கும். வேர்வையைப் பெருக்கும் தன்மையுண்டு. உலர்ந்த கனிகள் உடலைத் தேற்றும். பசியைத் தூண்டும். தொற்றுநோய்க் காய்ச்சலைக் குணப்படுத்தும். முறிவு மருந்தாகவும் பயன்படும்.
பகுப்பு:கரூர் மாவட்ட ஆசிரியர்கள் எழுதிய கட்டுரைகள்
சாகித்திய அகாதமியின் இளம் எழுத்தாளர் விருது
சாகித்திய அகாதமியின் இளம் எழுத்தாளர் விருது என்பது இந்திய அரசு அமைப்பான சாகித்திய அகாதமி, 35 வயதுக்கு உட்பட்ட இளம் எழுத்தாளர்களை ஊக்குவிக்கும் வகையில், ‘இளம் எழுத்தாளர்’ (யுவ புரஸ்கார்) எனும் தலைப்பில் வழங்கிச் சிறப்பிக்கும் விருது ஆகும். இந்திய மொழிகளில் வெளியான கதை, கட்டுரை, கவிதை நூல்களுக்கு, மொழிகளின் வாரியாக வழங்கப்படுகிறது. ஒவ்வொரு மொழியிலும் வெளியான நூல்களில் கதை, கட்டுரை, கவிதை என்று ஏதாவது ஒரு நூலுக்கு இவ்விருது வழங்கப்படுகிறது. இந்த விருதுக்கு ஐம்பதாயிரம் ரூபாய் பரிசுத்தொகையும், பாராட்டுச் சான்றிதழும் வழங்கப்படுகின்றன.
மேற்கோள்கள்
பகுப்பு: சாகித்திய அகாதமி விருதுகள்
மலேசிய வெள்ளம் 2016
மலேசிய வெள்ளம் 2016 (ஆங்கிலம்: Malaysian Floods 2016; மலாய்: Malaysian Floods 2016) என்பது 2016-ஆம் ஆண்டின் தொடக்கத்தில் மலேசியாவின் சில மாநிலங்கள் வெள்ளத்தினால் பாதிக்கப்பட்ட நிகழ்வாகும்.
பிப்ரவரி 2016 தொடக்கத்தில் பெய்த கனமழையால், சரவாக், ஜொகூர், மலாக்கா மற்றும் நெகிரி செம்பிலான் மாநிலங்களில் பெரும் வெள்ளம் ஏற்பட்டது. வெள்ளம் காரணமாக பல்லாயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர்.
வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.
சரவாக்
2016 பிப்ரவரி 9-ஆம் தேதி, கூச்சிங் மாவட்டம் (Kuching District), பாவு மாவட்டம் (Bau, Sarawak), சமரகான் பிரிவு (Samarahan Division), செரியான் பிரிவு (Serian Division) ஆகிய இடங்களில் பெரும் வெள்ளம் ஏற்பட்டது. வெளியேற்றப்பட்டவர்களின் எண்ணிக்கை 765-இல் இருந்து 1,065-ஆக உயர்ந்தது.
2016 பிப்ரவரி 11-ஆம் தேதி, அந்த எண்ணிக்கை 5,600-ஆக அதிகரித்தது. பிப்ரவரி 22 வரை, வெள்ளத்தில் இருந்து வெளியேற்றப்பட்டவர்களின் எண்ணிக்கை 7,965-ஆக இருந்தது. சரவாக் மாநிலத்தில் ஏற்பட்ட அந்த வெள்ளத்தினால் சரவாக் பொது மருத்துவமனையும் (Sarawak General Hospital) வெள்ளத்தில் மூழ்கியுள்ளது.
தற்காலிக நிவாரண மையங்கள்
மேலும் பல பாம்புகள் மற்றும் முதலைகள் வெள்ளப் பகுதிகளில் சுற்றித் திரிந்து மனிதர்களைத் தாக்கியதாகவும் அறியப்படுகிறது. பிப்ரவரி 20-ஆம் தேதி, ஓர் இளம்பெண் ஆற்றில் தவறி விழுந்ததில் ஓர் உயிரிழப்பு ஏற்பட்டது.
பிப்ரவரி 26-ஆம் தேதி, 7,288 மாணவர்கள் வெள்ளத்தால் பாதிக்கப்பட்டனர்; மற்றும் 10 பள்ளிகள் தற்காலிக நிவாரண மையங்களாகப் பயன்படுத்தப்பட்டன. வெள்ளத்தின் போது, ஒரு தொங்கு பாலம் இடிந்து விழுந்ததில் ஓர் ஆசிரியர் அவரின் குடும்பத்துடன் சிக்கித் தவித்தாகவும் அறியப்படுகிறது.
மலாக்கா
பிப்ரவரி 8 ஆம் தேதி, மலாக்கா மாநிலத்தில் சுமார் 4,600 பேர் வெளியேற்றப்பட்டனர். மத்திய மலாக்கா மாவட்டத்தில் உள்ள 6 நிவாரண மையங்களில் 3,020 பேர் தங்க வைக்கப்பட்டனர்.
அலோர் காஜா மாவட்டத்தில் உள்ள 6 நிவாரண மையங்களில் 1,560 பேர்; மற்றும் ஜாசின் மாவட்டத்தில் ஒரு நிவாரண மையத்தில் 24 பேர் தங்க வைக்கப்பட்டனர். இருப்பினும் வெள்ள நிலைமை மேம்பட்ட பிறகு பிப்ரவரி 9-இல் வெளியேற்றப்பட்டவர்களின் மொத்த எண்ணிக்கை 189 ஆகக் குறைந்தது.
நெகிரி செம்பிலான்
நெகிரி செம்பிலான் மாநுலத்தில், பிப்ரவரி 7-ஆம் தேதியின்படி வெளியேற்றப் பட்டவர்களின் எண்ணிக்கை 671-ஆக இருந்தது. மேலும் பிப்ரவரி 8-ஆம் தேதி, அந்த எண்ணிக்கை 705-ஆக அதிகரித்தது. அதே நேரத்தில் வெள்ள நீர் வடிந்த பிறகு அனைத்து நிவாரண மையங்களும் ஒரே நாளில் மூடப்பட்டன.
உதவிகள்
🇲🇾 Malaysia — சரவாக் முதலமைச்சர் அடேனான் சத்தேம் (Adenan Satem) மாநிலத்தில் வெள்ளத்தால் பாதிக்கப்பட்டவர்களுக்கு உதவி மற்றும் பிற அடிப்படைத் தேவைகளை வழங்க சம்பந்தப்பட்ட நிறுவனங்களுக்கு உத்தரவிட்டார்.
சரவாக் மாநில அரசும் எதிர்காலத்தில் இதுபோன்ற வெள்ளம் மீண்டும் ஏற்படாமல் இருக்க நீண்ட கால தீர்வைக் காண்பதாக உறுதியளித்தது. மலேசிய தீயணைப்பு மற்றும் மீட்புத் துறை (Malaysian Fire and Rescue Department), பாதிக்கப் பட்டவர்களை மீட்பதில் சிறப்பான பணிகளைச் செய்த அதே வேளையில்; பள்ளிகள், சாலைகள் மற்றும் வெள்ளத்தால் பாதிக்கப்பட்ட வீடுகளைச் சுத்தம் செய்வதற்கும் உதவினார்கள்.
மலேசியா சபா பல்கலைக்கழகம்
மலேசியா சபா பல்கலைக்கழகத்தின் (University of Malaysia Sabah) மாணவர் நலக் குழுவின் (Student Welfare Committee - JAKMAS) துன் முஸ்தபா குடியிருப்புக் கல்லூரி (Tun Mustapha Residential College) மூலம் சரவாக்கில் வெள்ளத்தால் பாதிக்கப்பட்டவர்களுக்கு உதவ ஒரு தொண்டு இயக்கத்தை நடத்தியது.
ஐக்கிய மலாய் தேசிய அமைப்பு (UMNO) மலாக்கா மற்றும் நெகிரி செம்பிலான் மாநிலங்களில் வெள்ளத்தால் பாதிக்கப்பட்ட 1,500 குடும்பங்களுக்கு உணவுப் பொருட்கள் மற்றும் அடிப்படைத் தேவைப் பொருட்களை அனுப்பி உதவியது.
மேலும் காண்க
பகுப்பு:மலேசியாவில் வெள்ளப்பெருக்கு பகுப்பு:மலேசியாவில் நிகழ்வுகள்
ஜோ வைன்
ஜோ வைன் (Joe Vine, பிறப்பு: மே 15 1875, இறப்பு: ஏப்ரல் 25 1946), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 547 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1946 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
ஒக்மொக் மலை
ஒக்மொக் மலை (Mount Okmok) என்பது அலாஸ்காவின் அலூசியன் தீவுகளின் வடகிழக்கில் அமைந்துள்ள ஒக்மொக் கால்டெரா ஓரத்தில் அமைந்துள்ள மலை ஆகும்.
ஜூலை 2008 வெடிப்பு
சனிக்கிழமை, ஜூலை 12, 2008 இல், ஒக்மொக் மலை எச்சரிக்கை எதுமின்றி வெடித்தது. 33,000 அடி (10,058.4 மீ) உயரத்துக்கு இதன் புகை மண்டலம் வெளிக் கிளம்பியது. ஆனாலும், எரிமலைக் குழம்புகளின் தரவுகள் எதுவும் அறிவிக்கப்படவில்லை. ஒக்மொக் மலை அலாஸ்காவின் டச்சு துறைமுக விமான நிலையத்தில் இருந்து 60 மைல் தூரத்தில் அமைந்திருப்பதால் இந்த எரிமலைக் குமுறல் கடுமையாகப் பரிசீலிக்கப்படுகிறது.
இந்த எரிமலை கடைசியாக 1997 இல் வெடித்து லாவாக்கள் வெளிப்பட்டன. இம்முறை ஆரம்ப எச்சரிக்கை எதுவும் தரவில்லை. இம்மலைக்கு அருகே கிளென் கோட்டைப் பகுதியில் வசிக்கும் உள்ளூர் மக்கள் அனைவரும் எரிகற்கள், தூசி போன்றவற்றுக்கு அஞ்சி வெளியேறினர்.
மேற்கோள்கள்
பகுப்பு:எரிமலைகள் பகுப்பு:அலாஸ்காவின் மலைகள்
தோட்டமுடையாம்பட்டி கன்னிமார் கோயில்
தோட்டமுடையாம்பட்டி கன்னிமார் கோயில் தமிழ்நாட்டில் நாமக்கல் மாவட்டம், தோட்டமுடையாம்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்ம்சு புற்றுநோய்
வில்ம்சு புற்றுநோய் (Wiilms' tumor அல்லது nephroblastoma) என்பது குறிப்பாக சிறுவர்களிடம் காணப்படும் சிறுநீர் சுரப்பிப் புற்றுநோயாகும். சிறுவர்களிடம் தோன்றும் புற்றுநோயில் இது 6% ஆக உள்ளது. வயது வந்தவர்களிடம் இது மிக அரிதாகவே தோன்றும். இப்புற்றுநோயை முதன்முதலாக விளக்கிய செருமனியரான மாக்சு வில்ம்சு (1867–1918) என்ற செருமனிய மருத்துவரின் பெயரால் இது வில்ம்சு புற்றுநோய் என அழைக்கப்படுகிறது.
அமெரிக்காவில் ஆண்டுதோறும் சராசரியாக 640 பேர் இந்நோயினால் பாதிக்கப்படுகின்றனர். தொடர்புடைய மரபணு நோய்க்குறி இல்லாத குழந்தைகளில் பெரும்பாலும் இந்நோய் ஏற்படுகின்றது. இருப்பினும், வில்ம்சின் கட்டி உள்ள குழந்தைகள் பலர் மரபுவழி ஊனங்களைக் கொண்டுள்ளனர். இது சிகிச்சைக்கு மிகவும் பதிலளிக்கக்கூடியது, 10 இல் 9 குழந்தைகள் குணப்படுத்தப்படுகிறார்கள். பொதுவாக ஒரு சுரப்பியில் இக்கட்டி காணப்படும். அரிதாக 5% முதல் 10% வரை இரு சுரப்பியிலும் தோன்றுகிறது. குழந்தை பிறந்த பின் உயிரணுக்களில் தோன்றும் சடுதி மாற்றத்தினால் இந்நோய் தோன்றுவதாகத் தெரிகிறது.
அறிகுறிகள்
வில்ம்சின் கட்டியின் பொதுவான அறிகுறிகள் பின்வருவனவாக இருக்கலாம்: ஆகியனவாகும்.
மீயொலி, கணினி தளக் கதிர்படம், எம்.ஆர் ஐ.ஆய்வுகள் நோய்காண உதவும்.திசு பரிசோதனை மிகவும் அவசியம்
மருத்துவம்
பாதிப்புக்குள்ளான சுரப்பியும் அதன் அருகிலுள்ள ஊநீர் சுரப்பிகளும் அகற்றப்படுகின்றன. இதனைத் தொடந்து வேதி மருந்துகளும் கதிர் மருத்துவமும் கொடுக்கப்படுகின்றன. ஆரம்ப நிலையில் கண்டுகொள்வதும் தீவிர சிகிச்சையும் நல்ல பலனைக் கொடுக்கின்றன. தொடர்ந்து நோயாளி கவனிக்கப்பட வேண்டும். பொதுவாக நல்ல பலன் கிடைக்கிறது.
வெளி இணைப்புகள்
பகுப்பு:புற்றுநோய்கள்
ஜோராசங்கா
ஜோராசங்கோ (Jorasanko) என்பது இந்தியாவின் மேற்கு வங்காளத்தின் கொல்கத்தா மாவட்டத்தில் உள்ள வட கொல்கத்தாவின் அருகாமைப் பகுதியாகும். இந்த இடத்தில் இருக்கும் ஒரு சிறிய நீரோடையின் மேல் அமைந்திருக்கும் பரவிய இரண்டு ( 'ஜோரா ) மர அல்லது மூங்கில் பாலங்கள் (சங்கா) காரணமாக இது ஜோராசங்கா என்று அழைக்கப்படுகிறது.
வரலாறு
பாரம்பரியமாக ஜோராசங்கோ தாகூர் மாளிகை என்று அழைக்கப்படும் தாகூர் குடும்பத்தின் புகழ்பெற்ற குடியிருப்பைத் தவிர, இது சின்கர்கள் (காளிபிரசன்னா சின்கா உட்பட), பால்கள் ( கிருட்டிணதாசு பால் உட்பட), திவான் பனராசி கோசு, கோகுல் சந்திர தேவ் நரசிங்க சந்திர தேவ், பிரபுல்லா சந்திர ஜெயின் மற்றும் சந்திரமோகன் சட்டர்ஜி ஆகியோரின் குடும்பங்களாகவும் இருந்தது. "இப்பகுதி வங்காள மறுமலர்ச்சியின் தொட்டிலாக மாறியது." இது முன்னர் மெச்சுவாபசார் என்று அழைக்கப்பட்டது. thumb| ஜோரசங்கோ மாளிகை கொல்கத்தாவில் உள்ள காவல் நிலையங்களின் ஆரம்ப பட்டியல் 1785 ஆம் ஆண்டில் காவல் மற்றும் நகராட்சி நிர்வாகத்திற்காக தயாரிக்கப்பட்டது. அப்போது பதிவு செய்யப்பட்ட 31 காவல் நிலையங்களில் ஜோராசங்கோவும் ஒன்றாகும்.
ஜோராசங்கோவில் உள்ள நிறுவனங்களில் - ஆதி பிரம்ம சமாஜம், ஜோராசங்கோ பாரதி நாட்டிய சமாஜம், காளிகதை ஹரிபக்தி பிரதான சபை, மினெர்வா நூலகம் மற்றும் ஓரியண்டல் பள்ளி ஆகியவியும் அடங்கும். ஓரியண்டல் பள்ளி 1829 ஆம் ஆண்டில் கல்வியாளர் கௌர் மோகன் ஆடி என்பவரால் தொடங்கப்பட்டது. இது ஆரம்பத்தில் இந்து பெற்றோரின் குழந்தைகளுக்கு மட்டுமே திறந்திருந்தது.
கொல்கத்தாவின் மூன்றாவது பல்கலைக்கழகமான இரவீந்திர பாரதி பல்கலைக்கழகம் 1962 ஆம் ஆண்டில் ஜோராசங்கோவில் உள்ள தாகூர் குடும்ப வீட்டில் அமைக்கப்பட்டது. இது முதன்மையாக இசை மற்றும் நுண்கலைகளுக்கான மையமாக இருந்தது. ஆனால் பின்னர் கலை மற்றும் மனிதநேயம் வரை நீட்டிக்கப்பட்டது.
1888 ஆம் ஆண்டில், புதிதாக ஒழுங்கமைக்கப்பட்ட 25 காவல் நிலையங்களில் ஒன்று ஜோராசங்கோவில் அமைந்தது.
ஜோரசங்கோ நாட்டியாசாலை
இரண்டு ஜோராசங்கோ நாட்டியாசாலைகள் இருந்தன. முந்தையதை ஜோராசங்கோவில் பியாரி மோகன் போசு, பனராசி கோசு தெருவில் உள்ள தனது வீட்டில் நாட்டியாசாலையை தொடங்கினார். இதில்1854 மே 3, அன்று சேக்சுபியரின் ஜூலியஸ் சீசர் மட்டுமே அரங்கேற்றப்பட்டது.
கனேந்திரநாத் தாகூர் 1865ஆம் ஆண்டில் இரண்டாவது ஜோராசங்கோ நாட்டியசாலையை நிறுவி, அந்த ஆண்டிலேயே மைக்கேல் மதுசூதன் தத்தா எழுதிய கிருட்டிணகுமாரி என்ற நாடகத்தை அரங்கேற்றினார். அகல்யாதேவி வேடத்தில் இளம் ஜோதிரிந்திரநாத்துக்கு நடிக்க முதல் வாய்ப்பு கிடைத்தது. முதலில் ஆண்கள் பெண்கள் வேடங்களில் நடித்தனர். ஆனால் பின்னர் குடும்பத்தின் பெண்கள் நண்பர்கள் மற்றும் உறவினர்களின் முன்பாகவும், பொதுமக்களுக்கு முன்பாகவும் நடிக்க ஆரம்பித்தனர்.
வங்காள மொழியில் சில நல்ல நாடகங்கள் இருந்ததால், அவற்றை அரங்கேற்றுவதற்காக எடுத்துக் கொள்ளப்பட்டது. கனேந்திரநாத் நாடகங்களை எழுதுவதற்கான பரிசை அறிவித்தார். இராம்நாராயண் தர்கரத்னா என்ற நாடக ஆசிரியர் எழுதிய நபநாதக் முதல் பரிசை வென்றது. இதற்காக ரூபாய் இருநூறும் (அந்த நாட்களில் ஒரு பெரிய தொகை) மற்றும் நாடகம் ஆயிரம் பிரதிகள் அச்சிடும் செலவும் ஏற்றுக்கொள்ளப்பட்டது.
சமீபத்திய முன்னேற்றங்கள்
தாகூரின் வீட்டின் வரலாற்றை கலைரீதியாக வெளிப்படுத்தியதற்காக 'ஜோராசங்கோ தாகூர்பாரி' என்ற படத்திற்காக 2001 ஆம் ஆண்டிற்கான சிறந்த இயக்கத்திற்கான விருதை புத்ததேவ் தாசுகுப்தா வென்றார். பர்கட்டன் பேல்ஸ் ஆப் கல்கத்தா என்ற ஒரு புத்தகத்தை எழுதிய ஜோன் டெய்லர், ஜோராசங்கோ தாகூர் மாளிகையால் பௌரவிக்கப்பட்டார். "இந்த கட்டமைப்புகள் கொல்கத்தாவின் வரலாற்றின் துணிவாக அமைகின்றன," என்று இவர் கூறுகிறார்.
ஜோராசங்கோ கொல்கத்தாவில் ஷெல் தொழிலின் ஒரு முக்கிய மையமாகும். இருப்பினும், சமீபத்திய ஆண்டுகளில் தொழில் நல்ல நிலையில் இல்லை.
காவல் மாவட்டம்
ஜோராசங்கோ காவல் நிலையம் கொல்கத்தா காவல்துறையின் மத்திய பிரிவின் ஒரு பகுதியாகும். இது 16, பால் முகுந்த் மல்கர் சாலை, கொல்கத்தா -700007 என்ற முகவரியில் அமைந்துள்ளது.
வெளி இணைப்புகள்
பகுப்பு:Coordinates on Wikidata
நம் குரல் (சிற்றிதழ்)
நம் குரல் இந்தியா இருமேனி (இராமநாதபுரம்) எனுமிடத்திலிருந்து 1983-ஆம் ஆண்டில் வெளிவந்த ஒரு மாத இதழாகும்.
வெளியீடு
இது ஒரு சமுதாயக்குரல் வெளியீடாகும்.
பணிக்கூற்று
எழுச்சிமிகு புதுமை இதழ்
உள்ளடக்கம்
இஸ்லாத்தை அடிப்படையாகக் கொண்ட ஆக்கங்களுக்கும், சமூக உணர்வூட்டலை ஏற்படுத்தக் கூடிய ஆக்கங்களுக்கும் முக்கியத்துவம் கொடுக்கப்பட்டிருந்தன. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
கணியம்பாடி சட்டமன்றத் தொகுதி
கணியம்பாடி சட்டமன்றத் தொகுதி (Kaniyambadi Assembly constituency) இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தின் முன்னாள் தொகுதியாகும். இது இராணிப்பேட்டை மாவட்டத்தில் (முன்னர் வேலூர் மாவட்டம்) இருந்தது.
வெளி இணைப்புகள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:வேலூர் மாவட்டம் பகுப்பு:இராணிப்பேட்டை மாவட்டம்
ஸ்டீவன் சோடர்பெர்க் (இயக்குனர்)
ஸ்டீவன் சோடர்பெர்க் (ஆங்கிலம்: Steven Andrew Soderbergh) அமெரிக்காவைச் சார்ந்தவர். இவர் 1963 ஆம் வருடம் சனவரி மாதம் 14 ஆம் தியதி பிறந்தவர். இவர் திரைப்பட இயக்குநர், திரைப்படத் தயாரிப்பாளர், திரைப்பட படத்தொகுப்பாளர், திரைப்பட ஒளிப்பதிவாளர் ஆகிய பணிகளைச் செய்து வருகிறார். இவர் 1989 ஆம் ஆண்டிலிருந்து திரைப்படங்களை இயக்கி வருகிறார்.
பகுப்பு:அமெரிக்கத் திரைப்பட இயக்குநர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:சிறந்த இயக்குனருக்கான அகாடெமி விருதை வென்றவர்கள்
சுதாகர்ராவ் நாயக்
சுதாகர்ராவ் ராஜூசிங் நாயக் (Sudhakarrao Rajusing Naik)(21 ஆகத்து 1934 - 10 மே 2001) என்பவர் இந்திய தேசிய காங்கிரசு கட்சியைச் சேர்ந்த இந்திய அரசியல்வாதி ஆவார். இவர் மும்பையில் ஏற்பட்ட வகுப்புவாத கலவரங்களைத் தொடர்ந்து 25 சூன் 1991 முதல் 22 பிப்ரவரி 1993 வரை மகாராட்டிராவின் முதலமைச்சராக பணியாற்றினார். பஞ்சாயத்து ராஜ் அமைப்புக்கு புதிய வடிவத்தை அளித்த இவர், மாநிலம் முழுவதும் பஞ்சாயத்து ராஜ் அமைப்புகளில் தொடர்ச்சியான தேர்தல் செயல்முறையைத் தொடங்கினார். மகாராட்டிர மாநிலத்தில் நீர்ப்பாசனப் புரட்சியைத் தொடங்கிய இவரை ஜல்கிராந்தியின் கதாநாயகன் என்று அழைக்கின்றனர்.
அரசியல்
நாயக் அரசியல் வாழ்க்கையைத் தனது கிராமப்புற அடித்தளத்திலிருந்து தொடங்கினார். இவர் சர்பஞ்ச் கிராமத் தலைவராக பணியாற்றியுள்ளார். இவர் 1978, 1980, 1985, 1990 மற்றும் 1999 மகாராட்டிர சட்டமன்றத் தேர்தல்களில் 5 முறை புசாத் (சட்டமன்றத் தொகுதி) சட்டமன்ற உறுப்பினராகத் தேர்ந்தெடுக்கப்பட்டார். 1992-1993 மும்பை கலவரத்தின் போது முதலமைச்சராக இருந்தார்.
அரசியல் ரீதியாக, சரத் பவாருடனான இவரது கருத்து வேறுபாடுகள் காரணமாக முதல்வர் பதவியிலிருந்து விலகினார்.
நீர் பாதுகாப்பில் இவர் ஆற்றிய பணிக்காக நினைவுகூரப்படுகிறார்.
நாடாளுமன்ற உறுப்பினர்
நாயக், 1998-ல், வாஷிம் மக்களவைத் தொகுதியிலிருந்து 12வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.
ஆளுநர் பதவி
நாயக் 30 சூலை 1994 முதல் செப்டம்பர் 1995 வரை இமாச்சலப் பிரதேசத்தின் ஆளுநராகப் பணியாற்றினார்.
வெளி இணைப்புகள்
பகுப்பு:12வது மக்களவை உறுப்பினர்கள் பகுப்பு:இமாச்சலப் பிரதேச ஆளுநர்கள் பகுப்பு:மகாராட்டிர மாநில முதலமைச்சர்கள் பகுப்பு:2001 இறப்புகள் பகுப்பு:1934 பிறப்புகள்
ஆசீர்வாதம் ஆச்சாரி
ஆசீர்வாதம் ஆச்சாரி, தமிழ்நாட்டின் திருச்சிராப்பள்ளி மாவட்டத்தைச் சேர்ந்தவர். இவரது தந்தை பெயர்  ராஜலிங்கம் மனா ஜோசப்.
அரசுப் பணிகளில்
1992 மார்ச் மாதம் இந்திய இரயில்வே துறையில் சுருக்கெழுத்தாராகப் (Steno Typist) பணியில் சேர்ந்தவர். 2004ல் ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று, இந்திய இரயில்வே துறையில், பிரிவு அதிகாரியாகச் (Section Officer) சேர்ந்தார். 1999ல் இந்திய அரசின் ஊரக வளர்ச்சித் துறை அமைச்சரின் கூடுதல் தனிச் செயலாளராக சேர்ந்து, பிறகு அக்டோபர் 2000ல் சுகாதாரத் துறை அமைச்சரின் கூடுதல் தனிச் செயலாளராக மாற்றப்பட்டு, 2004 டிசம்பர் வரை பணிபுரிந்துள்ளார்.
2004 பொதுத் தேர்தல் முடிந்தவுடன், ஆ. ராசா, சுற்றுப்புறச் சூழல் துறை கேபினெட் அமைச்சராகப் பொறுப்பேற்ற பின்னர், 1 சனவரி 2006 முதல் ஆ.ராசாவின் கூடுதல் தனிச் செயலாளராக நியமிக்கப்பட்டார். 2007 மே, 2007ல் ஆ.ராசா தொலைத் தொடர்புத் துறை அமைச்சராகப் பொறுப்பேற்றப் போது, ஆசிர்வாதம் ஆச்சாரி,  ஆ.ராசாவின் விருப்பப்படி, சுற்றுச் சூழல் துறையில் இருந்து தொலைத் தொடர்புத் துறைக்கு மாற்றம் செய்யப்பட்டு, ஆ.ராசாவின் கூடுதல் தனிச் செயலாளராக நியமிக்கப்பட்டார்.
29 அக்டோபர் 2008ல் ஆசிர்வாதம் ஆச்சாரி மீண்டும் இந்திய இரயில்வே துறைப் பணியில் சேர்ந்தார்.
இரண்டாம் தலைமுறை அலைக்கற்றை முறைகேடு வழக்கில், ஆசிர்வாதம் ஆச்சாரியின் வாக்குமூலம், சிபிஐ நேரடி சாட்சியமாக எடுத்துக் கொண்டுள்ளது.
அரசியல்
இந்திய இரயில்வே பணியிலிருந்து விலகிய ஆசிர்வாதம் ஆச்சாரி, 2016ல் சுப்பிரமணியன் சுவாமி முன்னிலையில் பாரதிய ஜனதா கட்சியில் இணைந்தார். பின்னர் ஆசிர்வாதம் ஆச்சாரி பாரதிய ஜனதா கட்சியின் தேசிய செயற்குழு உறுப்பினராக செயல்படுகிறார்.
மேலும் இந்திய இரயில்வேயில் மேம்பாட்டுக்குழு உறுப்பினராக உள்ள ஆசீர்வாதம் ஆச்சாரியின் முயற்சியால், தென்னக இரயில்வே வழங்கும் பயணச்சீட்டுகளில் தமிழ் மொழியும் இடம் பெறுமாறு நடவடிக்கை எடுத்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:திருச்சி மாவட்ட நபர்கள் பகுப்பு:பாரதிய ஜனதா கட்சி அரசியல்வாதிகள்
கொய்னா காட்டுயிர் உய்விடம்
கொய்னா வனவிலங்கு சரணாலயம் (Koyna Wildlife Sanctuary) என்பது இந்தியாவின் மகாராட்டிர மாநிலத்தின் சாத்தாரா மாவட்டத்தில் அமைந்துள்ள ஓர் வனவிலங்கு சரணாலயம் மற்றும் இயற்கையாக அமைந்துள்ள உலக பாரம்பரிய தளமாகும். இந்த வனவிலங்கு சரணாலயம் முக்கியமான பறவைகள் வாழும் பகுதியாக அறிவிக்கப்பட்டுள்ளது. இந்த சரணாலயம் மேற்குத் தொடர்ச்சி மலையில் 423.55 km2 பரப்பளவில் அமைந்துள்ளது. இது கடல் மட்டத்திலிருந்து 600 to 1100 m உயரத்தில் அமைந்துள்ளது. இது மகாராட்டிரவில் அமைந்துள்ள வனவிலங்கு சரணாலயமாக 1985-ல் அறிவிக்கப்பட்டது. இது சகாயத்ரி புலிகள் காப்பகத்தின் வடக்குப் பகுதியை உள்ளடக்கிய, சண்டோலி தேசியப் பூங்காவின் தெற்குப் பகுதியை உருவாக்குகிறது.
வரலாறு
வசோட்டா கோட்டை காட்டின் மையத்தில் கடல் மட்டத்திற்கு 1120 m மேல் அமைந்துள்ளது. 1170-ல் மால்வா அரசர் போஜானால் இந்தக் கோட்டை கட்டப்பட்டதாகப் புராணக் கதை கூறுகிறது.
நிலவியல்
கொய்னா, கண்டதி மற்றும் சோலாசி ஆகிய ஆறுகள் சரணாலயத்தின் வழியாகச் செல்கின்றன. இது கொய்னா ஆற்றின் நீர்ப்பிடிப்பு பகுதி மற்றும் சிவசாகர் நீர்த்தேக்கப் பகுதி கோய்னா அணையினால் உருவானது. பூங்காவின் தெற்கே சண்டோலி தேசிய பூங்கா உள்ளது. இந்த சரணாலயத்தில் கொய்னா அணையின் கிழக்கு மற்றும் மேற்கு நீர்ப்பிடிப்பு பகுதிகள் உள்ளன. சிவசாகர் நீர்த்தேக்கம் மற்றும் இருபுறமும் மேற்குத் தொடர்ச்சி மலையின் செங்குத்தான சரிவுகள் ஆகியவற்றால் இந்த சரணாலயம் நன்கு பாதுகாக்கப்படுகிறது. இந்த பாதுகாக்கப்பட்ட பகுதி சந்தோலி தேசிய பூங்கா மற்றும் தெற்கில் உள்ள ராதாநகரி வனவிலங்கு சரணாலயம் ஆகியவற்றுடன் காடுகள் நிறைந்த வனவிலங்கு வழித்தடத்தால் இணைக்கப்பட்டுள்ளது. சந்தோலியைப் போலவே, கொய்னாவும் சகாயத்ரி புலிகள் காப்பகத்தின் ஒரு பகுதியாகும்.
தாவரங்கள்
இந்த சரணாலயம் வசோட்டா, மகர்கோர் மற்றும் இந்தாவ்லி மெட் ஆகிய மூன்று முக்கிய பிரிவுகளுடன் அடர்ந்த காடுகளைக் கொண்டுள்ளது. மேலும் இயற்கை பாதுகாப்பு எல்லைகளுடன் உள்ளது. ஒருபுறம் சிவசாகர் ஏரியும் இருபுறமும் மேற்குத் தொடர்ச்சி மலைகளின் சரிவுகளும் உள்ளன. இந்த புவியியல் தடைகள் சரணாலயத்தில் பல்வேறு வகையான தாவரங்கள் மற்றும் விலங்கினங்கள் மற்றும் பல்லுயிர் பெருக்கத்தை ஏற்படுத்தியுள்ளது. சரணாலயத்தின் அகன்ற, உயரம் காரணமாக, சரணாலயத்தில் உள்ள சுற்றுச்சூழல் 1000 m க்கும் மேற்பட்ட வட மேற்கு தொடர்ச்சி மலைகள் மழைக்காடுகளைக் கொண்டுள்ளது. வட மேற்குத் தொடர்ச்சி மலைகள் கீழே ஈரமான இலையுதிர் காடுகள். தாவரங்களில் அதிகமாகக் காணப்படும் சிற்றினங்களாக அஞ்சனி, நாவல் மரம், கிர்தா, அவலா, பிசா, ஐன், கிஞ்சல், அம்பா, கும்பம், போமா, சந்தலா, கடக், நானா, உம்ப்ரா, ஜம்பா, கெலா மற்றும் பிப்பா உள்ளன. கர்வி எல்லா பகுதிகளிலும் காணப்படுகிறது. சிகேகை, கரம்பி போன்ற படர் கொடிகள் அதிகம். சில அச்சுறுத்தப்பட்ட இனங்களாக இந்தச் சரணாலயத்தில் காணப்படுபவை: பறங்கி சாம்பிராணி, நுரை மற்றும் ருத்திராட்சம் சிற்றினங்கள். கர்வண்ட், அகத்தி, ரன்மிரி, டமால்பதி, தோரன், தயாதி, கடிப்பட்டா, நர்க்யா மற்றும் முருட்ஷெங் போன்ற புதர்கள் மற்றும் மருத்துவ தாவரங்களும், சிறிய அளவு மூங்கில்களும் காணப்படுகின்றன. பருவகால தாவரங்களின் அதிக எண்ணிக்கையிலான எபிமரல் குமிழ்கள் காணப்படுகின்றன.
விலங்கினங்கள்
இந்த சரணாலயத்தில் பலவகையான பாலூட்டிகள் உள்ளன. இதில் முக்கிய சிற்றினமாக வங்காளப் புலி (>6) உள்ளது. மேலும், இந்தியச் சிறுத்தை (14), இந்தியக் காட்டெருதுகவுர் (220-250), தேன் கரடி (70-80), கடமான் (160-175), கேளையாடு (180-200) மற்றும் சருகுமான், பொதுவான சாம்பல் லாங்கர்ஸ், ஆற்று நீர்நாய் மற்றும் இந்திய மலை அணில் பொதுவானவை. சரணாலயத்தில் பல வகையான பறவைகள் காணப்படுகின்றன. இதில் தனித்துவமானவை கரும்புள்ளி மரங்கொத்தி, கருஞ்சிவப்பு மரங்கொத்தி, மற்றும் சின்ன மரங்கொத்தி, ஆசியத் தேவதை நீலப் பறவை, மலபார் வெள்ளை கறுப்பு இருவாட்சி, நீண்ட வால் பக்கி மற்றும் கொன்றுண்ணி பறவை. பெரிய இந்திய மலைப்பாம்பு மற்றும் இந்திய நாகப்பாம்புகள் இங்குக் காணப்படுகின்றன. இந்த பாதுகாக்கப்பட்ட பகுதியில் இங்கு மட்டுமே காணப்படும் தேரையாக, பபோ கொயனன்சிசு(அகணிய உயிரி) உள்ளது.
அச்சுறுத்தல்கள்
சரணாலயத்தில் இப்போது 215 காற்றுச் சுழலி மற்றும் 10 சுற்றுலா விடுதிகள் உள்ளன. மண் அணை கட்டுவதற்காகப் பல மரங்கள் வெட்டப்பட்டுள்ளன. சரணாலயத்திற்குள் உள்ள நிலங்கள் விற்கப்பட்டுள்ளன. 900க்கும் மேற்பட்ட நில பேரங்கள் 1985ஆம் ஆண்டிலிருந்து இறுதி வடிவம் பெற்றிருக்கின்றன
மேரி ஆண்டர்சன்
மேரி ஆண்டர்சன் (Mary Anderson) (1866–1953 ) ஓர் அமெரிக்கர். நில புலன் தொழில் வளர்ச்சியாளரும புதுமைப்புனைவாளரும் பண்ணையாளரும் கொடிமுந்திரித் தோட்ட உரிமையாளரும் ஆவார். இவர் காற்றுக் கவசத் துடைப்பி அலகை உருவாக்கினார். இவருக்கு 1903இல் இதற்கான முதல் உரிமம் வழங்கப்பட்டது. காற்றுக்கவசத் துடைப்பி எனும் இது சீருந்து சாளரக்கதவைத் துடைக்க உதவும் தன்னியக்கக் கருவியாகும். இது சீருந்துக்குள்ளிருந்தே கட்டுபடுத்தவல்ல கருவியாகும்.
இளம்பருவம்
மேரி ஆண்டர்சன் அமெரிக்க மீளாக்கக் காலகட்டத் தொடக்கத்தில் 1866இல் அலபாமாவில் உள்ள கிரீன் கவுண்டியில் பிறந்தார்.இவர் 1889இல் வளர்நிலை நகரமான அலபாமாவிலமைந்த பர்மிங்காமுக்கு தன் விதவைத் தாயுடனும் தங்கையுடனும் இடம்பெயர்ந்தார். அங்கு சென்று நிலைத்ததும் ஃஐலாந்து வளாகத்தில் ஃபேர்மவுண்ட் அடுக்க்கத்திக் கட்டினார். இவர் 1898இல் கலிஃபோனியாவில் உள்ள ஃபிரெசுனோவுக்கு நகர்ந்தார். அங்கு 1898 வரை கால்நடைப் பண்ணையையும் கொடிமுந்திரித் தோட்டத்தையும் நடத்தினார்.
காற்றுக்கவசத் துடைப்பியின் புனைவு
நியூ யார்க் நகருக்கு 1902இல் பனிமிகுந்த மழைக்காலத்தில் சீருந்தில் போகும்போது, இவர் ஊர்தியோட்டி அவற்றின்மீது விழும் பனிக்கட்டிகளை அகற்றமுடியாத்தால் இரு கண்ணாடித் தட்டுகளையும் திறந்துவிட்டுச் செல்வதைக் கண்ணுற்றுள்ளார். பின் இவர் அலபாமா திரும்பியதும் ஒரு கைவினைக் காற்றுக்கவசத் துடைப்பி வடிவமைப்பாளரை வாடகைக்கு அமர்த்தி புதிய வடிவமைப்பை உருவாக்கி உள்ளூர்ப் பட்டறையில் அந்த வடிவமைப்புக்கான செய்முறைக் கருவியைச் செய்யச் செய்துள்ளார். உடனே 1903இல் அதற்கான உரிமத்துக்கு விண்ணப்பித்து 17 ஆண்டுகளுக்கான காற்றுக்கவசத் துடைப்பிக்கான உரிமத்தைப் பெற்றுள்ளார். இவரது கருவியில் ஊர்திக்குள் அமைந்த நெம்புகோல் காற்றுக்கவசத்தின்மேல் வெளியில் தடவும் தொய்வத்தாலான துடைப்பியை இயக்கியது. இந்த நெம்புகோலை இயக்கி விற்சுருள் பூட்டிய துடைப்பியின் கையை கண்ணாடித் தட்டின் இட்மும் வலதுமாக இயக்கலாம்.துடைப்பி, சாளரக் கண்ணாடித் தட்டின் மீதமர ஓர் சமனெடைபொருத்தப்பட்டது. இதுபோன்ற கருவிகள் ஏற்கெனவே செய்யப்பட்டிருந்தாலும் முதன்முதலாகத் திறம்பட வேலைசெய்தது ஆண்டர்சனின் கருவியே ஆகும்.
இவர் தனது புதுமைப்புனைவை 1905இல் ஒரு கனடியக் குழுமத்துக்கு விற்கமுனைந்தபோது அக்குழுமம் "வணிகவியலாக இதை விற்பது அவ்வளவு மதிப்புடையதாகக் கருதவில்லை" என வாங்க மறுத்துவிட்டது.
பிறகு 1920இல் உரிமம் காலாவதியனதும் தானியங்கியாக்கத் தொழில்வணிகம் பலபடியாக வளரவே ஆண்டர்சனின் அடிப்படை வடிவமைப்பிலான காற்றுக்கவசத் துடைப்பி செந்தரக் கருவியாகப் பயன்படலானது.இதை 1922இல் கேடில்லாக் எனும் சீருந்தாக்கக் குழுமம் முதன்முதலாகப் பயன்படுத்திச் சீருந்துகளைச் செய்யத் தொடங்கியது.
பின்னாள் வாழ்க்கை
ஆண்டர்சன் 87 அகவை வரை அதாவது தன் இறப்புவரை பர்மிங்காமில் வாழ்ந்துவந்தார். அதுவரை ஃபேர்மவுண்ட் அடுக்ககத்தையும் நன்றாகப் பேணிக் காத்துவந்தார். இறப்பின்போது இவர்தான் தென்ஃஐலாந்து பிரிசுபைட்டீரியன் திருச்சபையில் மிக மூத்த உறுப்பினராவார்.இவர் டென்னசியில் இருந்த மாண்டீகிளில் உள்ள தன் விட்டில் இறந்தார். இவரது இறுதிச்சடங்கை முனைவர் ஃபிரான்க் ஏ. எசு என்பவர் தென்ஃஐலாந்தில் நிறைவேற்றினார். இவர் எல்ம்வுட் கல்லறையில் அடக்கம் செய்யப்பட்டார்.
மக்கள் பண்பாட்டில்
ஆண்டர்சனின் காற்றுக்கவசத் துடைப்பியைப் பருவம்17, விவரணை 19: "இளம்பெண்களும் பணமீட்ட விரும்புகின்றனர்," என, ''The Simpsons' ' எனும் கேலிச் சித்திரத்தில் மார்கெ சிம்சனும் கணவரும் மகனும் பாலின நிகர்மையைப் பற்றிப் பேசும்போது குறிப்பிடுகின்றனர்:
ஆண்டர்சனின் காற்றுக்கவசத் துடைப்பி புனைவு சுருக்கமாகப் பிரித்தானிய புனைவு நிரலிலும் விவரிக்கப்பட்டுள்ளது/ வினாக்காட்சி; QI (மிக ஆர்வமானவை); பருவம் 10, விவரணை 16 - "வேலையைப் பற்றி மட்டும்".
வெளி இணைப்புகள்
பகுப்பு:1866 பிறப்புகள் பகுப்பு:1953 இறப்புகள் பகுப்பு:அமெரிக்கக் கண்டுபிடிப்பாளர்கள் பகுப்பு:பெண் கண்டுபிடிப்பாளர்கள் பகுப்பு:1869 பிறப்புகள்
வாலியம்பட்டி முத்துமாரியம்மன் கோயில்
வாலியம்பட்டி முத்துமாரியம்மன் கோயில் தமிழ்நாட்டில் புதுக்கோட்டை மாவட்டம், வாலியம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. வி. இராமன் நகர் (சட்டமன்றத் தொகுதி)
இந்தியாவின் தென் மாநிலமான கர்நாடகாவின் கர்நாடக சட்டப்பேரவையில் உள்ள 224 தொகுதிகளில் சர் செ. வெ. இராமன் நகர் (சட்டமன்றத் தொகுதி) ஒன்றாகும். இது பெங்களூர் மத்திய மக்களவைத் தொகுதியின் ஒரு பகுதியாகும்.
மேற்கோள்கள்
பகுப்பு:பெங்களூர் நகர மாவட்டம்